Europa-Parlamentets og Rådets beslutning Nr. 1741/1999/EF af 29. juli 1999 om ændring af beslutning nr. 1254/96/EF om opstilling af et sæt retningslinjer for transeuropæiske net på energiområdet



EF-Tidende nr. L 207 af 06/08/1999 s. 0001 - 0002



EUROPA-PARLAMENTETS OG RÅDETS BESLUTNING Nr. 1741/1999/EF af 29. juli 1999 om ændring af beslutning nr. 1254/96/EF om opstilling af et sæt retningslinjer for transeuropæiske net på energiområdet EUROPA-PARLAMENTET OG RÅDET FOR DEN EUROPÆISKE UNION HAR - under henvisning til traktaten om oprettelse af Det Europæiske Fællesskab, særlig artikel 156, stk. 1, under henvisning til forslag fra Kommissionen(1), under henvisning til udtalelse fra Det Økonomiske og Sociale Udvalg(2), i henhold til fremgangsmåden i traktatens artikel 251(3), og ud fra følgende betragtninger: (1) Det er nødvendigt regelmæssigt at ajourføre den liste over projekter af fælles interesse, der findes i beslutning nr. 1254/96/EF(4), på baggrund af udviklingen inden for sammenkoblede energinet både inden for og uden for Fællesskabet, samt på baggrund af udvidelsesprocessen og mere generelt udbygningen af energiforbindelserne med tredjelande; (2) det er nødvendigt at ændre beskrivelsen af visse af de projekter af fælles interesse, der allerede er opført på denne liste; (3) det er nødvendigt at tilføje nye projekter til listen - VEDTAGET FØLGENDE BESLUTNING: Artikel 1 Den vejledende liste over projekter af fælles interesse, der findes i beslutning nr. 1254/96/EF, ændres således: 1) Punkt c 6, c 8, f 1, g 7 og h 11 ændres i overensstemmelse med bilag I til nærværende beslutning. 2) De projekter, der er opført i bilag II til nærværende beslutning, tilføjes på den vejledende liste. Artikel 2 Denne beslutning træder i kraft på dagen for offentliggørelsen i De Europæiske Fællesskabers Tidende. Artikel 3 Denne beslutning er rettet til medlemsstaterne. Udfærdiget i Bruxelles, den 29. juli 1999. På Europa-Parlamentets vegne N. FONTAINE Formand På Rådets vegne S. HASSI Formand (1) EFT C 320 af 17.10.1998, s. 12, og EFT C 119 af 30.4.1999, s. 15. (2) EFT C 101 af 12.4.1999, s. 25. (3) Europa-Parlamentets udtalelse af 11. marts 1999 (EFT C 175 af 21.6.1999, s. 260). Rådets afgørelse af 19. juli 1999. (4) EFT L 161 af 29.6.1996, s. 147. Beslutningen er ændret ved beslutning nr. 1047/97/EF (EFT L 152 af 11.6.1997, s. 12). BILAG I ÆNDRINGER AF DEN VEJLEDENDE LISTE OVER PROJEKTER AF FÆLLES INTERESSE 1. Punkt c 6 affattes således: "c 6: Spanien: forbedring og udbygning af indenlandske forbindelser." 2. Punkt c 8 affattes således: "c 8: Grækenland: forbedring og udbygning af indenlandske forbindelser." 3. Punkt f 1 affattes således: "f 1: Irland - Det Forenede Kongerige: forbedring af gastransportkapaciteten mellem de to lande." 4. Punkt g 7 affattes således: "g 7: Frankrig: udbygning af underjordiske gaslageranlæg." 5. Punkt h 11 affattes således: "h 11: Rusland - Ukraine - Moldavien - Rumænien - Bulgarien - Grækenland - Øvrige Balkanlande: forbedringer af gastransportnettene af hensyn til forsyningerne fra russiske ressourcer til det nye gasnet i Grækenland og til de øvrige Balkanlande." BILAG II PROJEKTER, DER SKAL TILFØJES PÅ DEN VEJLEDENTE LISTE OVER PROJEKTER AF FÆLLES INTERESSE: 1. "a 2: Irland - Det Forenede Kongerige (Wales): tilslutning via undersøisk kabel af Irlands net til nettet i Det Forenede Kongerige (Wales)." 2. "a 8: Det Forenede Kongerige (Skotland): tilslutning via undersøisk kabel til Shetlandsøerne." 3. "a 9: Grækenland: sammenkobling mellem øerne og mellem øerne og fastlandet." 4. "b 16: Danmark - Tyskland: forbedring af luftkabelforbindelserne mellem de to lande." 5. "c 13: Det Forenede Kongerige (Nordirland): forbedring af de indenlandske forbindelser i forbindelse med sammenkobling med Irlands net." 6. "f 13: Italien - Grækenland - øvrige Balkanlande: etablering af en gasledning til forsyning af Grækenland og de øvrige Balkanlande gennem Syditalien." 7. "f 14: Østrig - Tjekkiet: etablering af gasrørledninger til sammenkobling af nettene i de to lande." 8. "f 16: Østrig: sammenkobling af isolerede gastransmissionsnet." 9. "f 17: Østrig - Slovenien - Kroatien: forbedring af gastransportkapaciteten mellem de tre lande." 10. "g 6: Tyskland: udbygning af underjordiske gaslageranlæg." 11. "g 14: Italien: etablering af en offshore-NG-terminal." 12. "g 15: Det Forenede Kongerige: udbygning af underjordiske gaslageranlæg." 13. "h 10: Landene omkring Det Kaspiske Hav - Det Europæiske Fællesskab: etablering af nye gasrørledninger til forsyning af Det Europæiske Fællesskab fra ressourcer i landene omkring Det Kaspiske Hav." 14. "h 15: Nederlandene - Tyskland - Schweiz - Italien: Forøgelse af gastransportkapaciteten fra Nordvesteuropa gennem Frankrig til Italien." 15. "h 16: Belgien - Frankrig - Schweiz - Italien: forøgelse af gastransportkapaciteten fra Nordvesteuropa gennem Frankrig til Italien." 16. "h 17: Danmark - Polen: etablering af en gasrørledning gennem Danmark til Polen."